kalixlouiis/myanmar-wikipedia-corpus huggingface dataset:
ထင်ရှားသောစာအုပ်များ နာဂစ်ဖြစ်ရပ်မှန် ဂျော့ချ်အော်ဝဲရဲ့ မြန်မာပြည်လက်စလက်နများကို ခြေရာခံခြင်း ဒိန်ခဲပေါင်းချုပ် (မြတ်ငြိမ်းနှင့် တွဲဖက်၍) ဒေးကာနယ်ဂျီစကားပြောနည်းပေါင်းချုပ် လောကဝတ်နဲ့ အောင်မြင်သူတို့ရဲ့ အမူအကျင့်နှင့် ရှောင်ကိုဗေးရဲ့ လူငယ်ကျင့်စဉ် ၇ ချက် မူသစ် အပြုသဘောခေါင်းဆောင်မှု နှင့် အသင်းအဖွဲ့ကို ကိုယ်တိုင်ပြင်ဆင်လေ့ကျင့်ပေးနည်း ၂၁ ရာစုခေါင်းဆောင်မှု နှင် လူခဲကတ်များကို စီမံခန့်ခွဲနည်း စေ့စပ်ညှိနှိုင်းဆွေးနွေးအဖြေရှာရေး ခေတ်သစ်မြန်မာပြည်မြောက်ပိုင်း ဘောင်းဘီဝတ်သူများ မြန်မာပြည်မြောက်ဖျား စွန့်စားခရီးရှည် (Kingdon Ward's In Farthest Burma) ဧရာ၀တီ သို့ အပြန် (Kingdon Ward's Return to the Irrawaddy) (Kingdon Ward's Burma's Icy Mountain ) မြန်မာ့ရေခဲတောင်တွေပေါ် ဝယ် ဝိတိုရိယ (သို့) ချင်းတောင်က အပြန် (Kingdon Ward's Pilgrimage for Plants ) တွစ်တာစီအီးအိုနှင့်အခြားကမ္ဘာ့အိုင်ကွန်များ(နေသူရိန်မန်းကလောင်ခွဲ) မက်ဒေါနယ်အောင်မြင်ရေး အတွင်းရေးဇတ်လမ်းများ မရဏအိမ်မှတ်တမ်းများ (ဒေါ့စ်တိုယက်ဗ်စကိ ၏ memoirs of the house of the death း) စော်ကားသူနဲ၌အနှိမ်ခံ(ဒေါ့စ်တိုယက်ဗ်စကိး Humiliated and Insulted အဂ်လိပ်လူနာ( Michael Ondaatje's the English patient ) အဖေနဲ့သားများ ( တူရဂေညက်ဗ်၏ fathers and sons) ညီအစ်မနှစ်ယောက် (တရုတ်စာရေးဆရာမဝင့်ဝါ၏ Wang hua's The Two Sisters ) ဝိညာဿဉ်သေများ ( ဂိုဂေါ၏ dead souls ) လူ့အန္ဓ ((ဒေါ့စ်တိုယက်ဗ်စကိး The Idiot အမှောင့် ပယောဂ (ဒေါ့စ်တိုယက်ဗ်စကိး The Possessed ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
ပလေးစတေရှင် ၂ (PlayStation 2) သည် ဆိုနီ ကွန်ပျူတာ ဖျော်ဖြေရေး (Sony Computer Entertainment)မှ ထုတ်လုပ်သော ပလေးစတေရှင်အုပ်စုဝင် ဒုတိယမြောက် ဗီဒီယိုဂိမ်းစက်ဖြစ်သည်။
၂၀၀၀ ခုနှစ် မတ်လ ၄ ရက်နေ့တွင် ဂျပန်နိုင်ငံ၌ ဖြန့်ချိခဲ့ပြီး နောက်နှစ်တွင် မြောက်အမေရိကနှင့် ဥရောပသို့ ဖြန့်ချိခဲ့သည်။
၎င်းသည် ခြောက်ခုမြောက် ဂိမ်းစက်မျိုးဆက်အဖြစ် ဆီဂါ၏ ဒရင်းကပ်စ်၊ မိုက်ခရိုဆော့ဖ်၏ အိပ်စ်ဘောက်စ်နှင့် နစ်တန်းဒိုး၏ ဂိမ်းကျူ့ စက်များဖြင့် ယှဉ်ပြိုင်ခဲ့သည်။
ပလေးစတေရှင် ၂ ဂိမ်းစက်ပေါင်း ၁၅၅ သန်းကျော်ရောင်းချနိုင်ခဲ့ပြီး ဗီဒီယိုဂိမ်းစက်သမိုင်းတွင် အရောင်းရဆုံးသောဂိမ်းစက် အဖြစ် ရပ်တည်နိုင်ခဲ့သည်။
ပလေးစတေရှင် ၂ ဂိမ်းစက်နှင့် တွဲဖက်ကစားရန် ဂိမ်းပေါင်း ၃၈၇၀ ကျော် ထွက်ရှိထားပြီး ဂိမ်းအချပ်ရေ ၁.၅ ဘီလီယံကျော် ရောင်းချထားပြီးဖြစ်သည်။
ဆိုနီမှ နောက်ပိုင်းတွင် မူလ ပလေးစတေရှင် ၂ ဂိမ်းစက်ထက် ပိုမိုပါးလွှာသော slimline မော်ဒယ် ပလေးစတေရှင် ၂ အမျိုးအစားကို ထပ်မံဖြန့်ချိခဲ့သည်။
၂၀၀၆ ခုနှစ်တွင် ပလေးစတေရှင် မျိုးဆက်သစ် ဂိမ်းစက်ဖြစ်သော ပလေးစတေရှင် ၃ (PlayStation 3) ကို မိတ်ဆက်ခဲ့သည်။
ပလေးစတေရှင် ၃ ထွက်ပေါ်လာပြီး နောက်ပိုင်းတွင်လည်း ပလေးစတေရှင် ၂ အနေဖြင့် ခြောက်ခုမြောက် ဂိမ်းစက်မျိုးဆက်တွင် နာမည်ကျော်ဖြစ်နေခဲ့သည်။
ဖြန့်ချိပြီး ၁၃ နှစ်ခန့်၊ ၂၀၁၃ ဇန်နဝါရီ ၄ ရက်နေ့တွင် ဆိုနီမှ ပလေးစတေရှင် ၂ ဂိမ်းစက် ထုတ်လုပ်ဖြန့်ချိမှုကို ရပ်ဆိုင်းခဲ့သည်။
ဆက်စပ်ဖတ်ရှုရန် ပလေးစတေရှင် ဗီတာ ကိုးကား Category:နည်းပညာ Category:ဗွီဒီယိုဂိမ်းများ။
ပလေးစတေရှင် ၃ (PlayStation 3 - PS3) သည် ဆိုနီ ကွန်ပျူတာ ဖျော်ဖြေရေး (Sony Computer Entertainment) မှ ထုတ်လုပ်သော အိမ်သုံးဗီဒီယိုဂိမ်းစက် အမျိုးအစားဖြစ်သည်။
ပလေးစတေရှင် အုပ်စုဝင် ပလေးစတေရှင် ၂၏ နောက်ထွက်မျိုးဆက်သစ် ဂိမ်းစက်လည်းဖြစ်သည်။
သတ္တမမြောက် ဂိမ်းဆက်မျိုးဆက်အဖြစ် မိုက်ခရိုဆော့ဖ်၏ အိပ်စ်ဘောက်စ် ၃၆၀ (Xbox 360)နှင့် နစ်တန်းဒိုး၏ ဒဗလျူတူး(Wii) ဂိမ်းစက်များနှင့် ခေတ်ပြိုင်ဖြစ်ခဲ့သည်။
၂၀၀၆ ခုနှစ် နိုဝင်ဘာလ ၁၆ ရက်တွင် ဂျပန်နိုင်ငံတွင် စတင်ဖြန့်ချိခဲ့ပြီး နောက်မကြာမီအချိန်အတွင်း နိုင်ငံတကာဈေးကွက်သို့ တင်ပို့ရောင်းချခဲ့သည်။
၂၀၀၅ အီလက်ထရွန်းနစ် ဖျော်ဖြေရေးပြပွဲ (Electronic Entertainment Expo 2005) တွင် စတင်ပွဲထုတ် မိတ်ဆက်ပေးခဲ့ပြီး ၂၀၀၆ ခုနှစ်ကုန်ပိုင်းတွင် ရောင်းချပေးခဲ့ခြင်း ဖြစ်သည်။
ဘလူးရေး နည်းပညာကို အသုံးပြုထားသော ပထမဆုံးဂိမ်းစက်ဖြစ်သည်။
၂၀၀၉ အောက်တိုဘာလတွင် PlayStation 3 Slim မော်ဒယ်ကို ထပ်မံဖြန့်ချိခဲ့သည်။
ယင်းမော်ဒယ်သည် မူလ ပလေးစတေရှင် ၃ ထက် ပါးလွှာ၍ ပိုမိုပေါ့ပါးသည်။
ထပ်မံ၍ ပြုပြင်ထားသော Super Slim မော်ဒယ်ကို ၂၀၁၂ နှောင်းပိုင်းတွင် ဖြန့်ချိခဲ့သည်။
၂၀၁၃ နိုဝင်ဘာ ၂ ရက်စာရင်းများအရ ပလေးစတေရှင် ၃ ဂိမ်းစက်အား ကမ္ဘာတစ်ဝှန်းတွင် သန်း ၈၀ ခန့်ရောင်းချခဲ့ရပြီးဖြစ်သည်။
နောက်ထပ်မျိုးဆက်သစ် ပလေးစတေရှင် ၄ (PlayStation 4) ဂိမ်းစက်ကို ၂၀၁၃ ခုနှစ် နိုဝင်ဘာလ ၁၅ ရက်နေ့တွင် မြောက်အမေရိကတွင် လည်းကောင်း၊ ၂၀၁၃ ခုနှစ် နိုဝင်ဘာလ ၂၉ ရက်နေ့တွင် ဥရောပတွင် လည်းကောင်း ဖြန့်ချိခဲ့သည်။
ပလေးစတေရှင် ၄ ဖြန့်ချိပြီးနောက် ဆိုနီကုမ္ပဏီအနေဖြင့် ပလေးစတေရှင် ၃ ကို ၂၀၁၅ အထိ ဆက်လက်ပံ့ပိုး ထောက်ပံ့ပေးမည်ဖြစ်ကြောင်း ပြောဆိုခဲ့သည်။
ကိုးကား ပြင်ပလင့်ခ်များ ပလေးစတေရှင် ၃ ၏ တရားဝင် အင်တာနက်စာမျက်နှာများ ကနေဒါ နယူးဇီလန် ဩစတြေးလျ အာရှဒေသ co.uk co.us Category:နည်းပညာ Category:ဗွီဒီယိုဂိမ်းများ။
ပလေးစတေရှင် ၄ (PlayStation 4, တရားဝင်အတိုကောက် PS4) သည် ဆိုနီ ကွန်ပျူတာ ဖျော်ဖြေရေး (Sony Computer Entertainment)မှ ထုတ်လုပ်ဖြန့်ချိသော အိမ်သုံးဗီဒီယိုဂိမ်းစက် အမျိုးအစား ဂိမ်းစက်တစ်ခုဖြစ်သည်။
၂၀၁၃ ခုနှစ် ဖေဖော်ဝါရီလ ၂၀ ရက်နေ့တွင် ပြုလုပ်သော သတင်းစာရှင်းလင်းပွဲတွင် ပလေးစတေရှင် ၃၏ နောက်ထွက်မျိုးဆက် အဖြစ် ကြေညာခဲ့ပြီး ၂၀၁၃ ခုနှစ် နိုဝင်ဘာ ၁၅ ရက်နေ့တွင် မြောက်အမေရိကဈေးကွက်တွင် လည်းကောင်း၊ ၂၀၁၃ ခုနှစ် နိုဝင်ဘာ ၂၉ ရက်နေ့တွင် ဥရောပနှင့် ဩစတြေးလျ ဈေးကွက်တွင်လည်းကောင်း စတင်ရောင်းချခဲ့သည်။
အဋ္ဌမမြောက် ဂိမ်းစက်မျိုးဆက်ဝင်အဖြစ် နစ်တန်းဒိုး၏ ဒဗလျူတူး ယူ (Wii U)နှင့် မိုက်ခရိုဆော့ဖ်၏ အိပ်စ်ဘောက်စ် ဝမ်း (Xbox One)တို့နှင့် ခေတ်ပြိုင်ဖြစ်ခဲ့သည်။
ပလေးစတေရှင် ၄ ဂိမ်းစက်သည် AMD x86-64 Accelerated Processing Unit ကိုအသုံးပြုထားကာ ဂိမ်းရေးဆွဲဖန်တီးသူများအား ဆွဲဆောင်ထားသည်။
ဆိုနီမှ ပလေးစတေရှင် ၄ ဂိမ်းစက်အား "ကမ္ဘာ့စွမ်းအားအမြင့်ဆုံးဂိမ်းစက်" အဖြစ် တင်စားခေါ်ဝေါ်ခဲ့သည်။
များစွာသော ဂိမ်းဖန်တီးသူတို့က အိပ်စ်ဘောက်စ်ဝမ်းနှင့် ပီအက်စ်ဖိုး တို့၏စွမ်းဆောင်မှုသည် သိသိသာသာကွာခြားသည်ဟု ဆိုကြောင်း ဆိုနီမှ Edge မဂ္ဂဇင်းသို့ ပြောကြားခဲ့သည်။
၂၀၁၄ ဘဏ္ဍာရေးနှစ်အတွင်း ပလေးစတေရှင် ၄ ဂိမ်းစက်ရောင်းချရမှုက ဆိုနီကုမ္ပဏီကို ထိပ်တန်းစာရင်းဝင်ဖြစ်စေခဲ့သည်။
ဆိုနီ ကွန်ပျူတာ ဖျော်ဖြေရေး (Sony Computer Entertainment, Inc.|SCEI|株式会社ソニー・コンピュータエンタテインメント) သည် ဆိုနီ၏ လက်အောက်ခံ ကုမ္ပဏီတစ်ခုဖြစ်ပြီး အိမ်သုံးဗီဒီယိုဂိမ်းစက်များ၊ ဂိမ်းဆော့ဖ်ဝဲလ်များ ကို ထုတ်လုပ်ဖြန့်ချိနေသာ ကုမ္ပဏီတစ်ခုဖြစ်သည်။
၁၉၉၃ ခုနှစ် နိုဝင်ဘာလ ၁၆ ရက်နေ့တွင် ဂျပန်နိုင်ငံ တိုကျိုမြို့တွင် ပလေးစတေရှင် ဂိမ်းစက် မဖြန့်ချိမီ ကာလတွင် တည်ထောင်ခဲ့သည်။
ဆိုနီ ကွန်ပျူတာ ဖျော်ဖြေရေးသည် ပလေးစတေရှင် အုပ်စုဝင် လက်ကိုင်ဂိမ်းစက်များနှင့် အိမ်သုံးဗီဒီယိုဂိမ်းစက်များနှင့် ပက်သက်သော ကိစ္စအဝဝကို တာဝန်ယူထားသော ကုမ္ပဏီဖြစ်သည်။
ကုမ္ပဏီအနေဖြင့် ကမ္ဘာတစ်လွှားတွင် ပလေးစတေရှင် အမျိုးအစား ဂိမ်းစက်ပေါင်း သန်း ၄၀၀ ခန့်ရောင်းချရပြီး ဖြစ်သည်။
ကိုးကား ပြင်ပလင့်ခ် Sony Computer Entertainment Worldwide Studios Category:နည်းပညာ ကုမ္ပဏီများ။
ပလေးစတေရှင် (, တရားဝင်အတိုကောက် PS ဖြစ်သော်လည်း PS1 သို့မဟုတ် PSX ဟု လူသိများသည်၊ ဆိုနီမှ ထုတ်လုပ်ဖူးသော PSX ဂိမ်းစက်နှင့်မမှားရန်) သည် ဆိုနီ ကွန်ပျူတာ ဖျော်ဖြေရေးမှ ထုတ်လုပ်ဖြန့်ချိသော ၃၂ ဘစ် အိမ်သုံးဗီဒီယိုဂိမ်းစက် အမျိုးအစား ဖြစ်သည်။
၁၉၉၄ ခုနှစ် ဒီဇင်ဘာလ ၃ ရက်နေ့တွင် ဂျပန်နိုင်ငံတွင် လည်းကောင်း၊ ၁၉၉၅ ခုနှစ် စက်တင်ဘာလတွင် မြောက်အမေရိကနှင့် ဥရောပဈေးကွက်သို့ လည်းကောင်း အသီးသီးဖြန့်ချိခဲ့သည်။
ပဉ္စမမြောက် ဂိမ်းစက်မျိုးဆက်အဖြစ် Nintendo 64 နှင့် Sega Saturn တို့နှင့် ခေတ်ပြိုင်ဖြစ်သည်။
၂၀၀၀ ပြည့်နှစ်တွင် ဒီဇိုင်းပြန်လည်ပြင်ဆင်ထားသည့် ပိုမိုကျစ်လျစ်သေးငယ်သည့် ပလေးစတေရှင် မော်ဒယ် "PSOne" ကို ဖြန့်ချိခဲ့သည်။
ပလေးစတေရှင် ဂိမ်းစက်သည် ဖြန့်ချိပြီး ကိုးနှစ်ခွဲအကြာတွင် အရေအတွက် သန်း ၁၀၀ ကျော် တင်ပို့ရောင်းချနိုင်ခဲ့သည့် ပထမဆုံးသော ကွန်ပျူတာဖျော်ဖြေရေးပစ္စည်း ဖြစ်ခဲ့သည်။
ပလေးစတေရှင် ဂိမ်းစက်၏ နောက်ထွက်မျိုးဆက်မှာ ပလေးစတေရှင် ၂ ဂိမ်းစက်ဖြစ်ပြီး ယင်းစက်တွင် ပလေးစတေရှင် ဂိမ်းစက်အတွက် ထွက်ရှိထားသော ဂိမ်းများ အားလုံးကို ကစားနိုင်သည်။
ပလေးစတေရှင် ဂိမ်းစက် ဖြန့်ချိပြီး ၁၀ နှစ်အကြာ ၂၀၀၄ ဆောင်းရာသီတွင် PSOne ဂိမ်းစက်ရောင်းချမှုကို ဆိုနီမှ အဆုံးသတ်ခဲ့သည်။
ယင်းအချိန်အထိ ဂိမ်းစက် အလုံးရေ ၁၀၂ သန်းခန့် ရောင်းချခဲ့ရပြီးဖြစ်သည်။
ဂိမ်းစက်ဖြန့်ချိမှု ရပ်တန့်ခဲ့သော်လည်း ပလေးစတေရှင် ဂိမ်းစက်အတွက် ဂိမ်းများကိုမူ ၂၀၀၆ ခုနှစ် မတ်လ ၃၁ ရက်နေ့အထိ ဆိုနီမှ ထုတ်လုပ်ပေးခဲ့သည်။
ပလေးစတေရှင် (PlayStation|プレイステーション|တရားဝင်အတိုကောက် PS) သည် ဆိုနီ ကွန်ပျူတာ ဖျော်ဖြေရေး ကုမ္ပဏီမှ ဂိမ်းစက်များ၏ ကုန်ပစ္စည်း အမှတ်တံဆိပ် အမည်ဖြစ်သည်။
၁၉၉၄ ခုနှစ် ဒီဇင်ဘာလ ၃ ရက်နေ့တွင် ပထမဆုံးသော ပလေးစတေရှင် ဂိမ်းစက် ကို ဂျပန်နိုင်ငံ၌ စတင်ဖြန့်ချိစဉ်က ဤအမှတ်တံဆိပ်ကို စတင် မိတ်ဆက်ခဲ့ခြင်းဖြစ်သည်။
ယခုအချိန်တွင် အိမ်သုံးဗီဒီယိုဂိမ်းစက် လေးမျိုး၊ အွန်လိုင်းဝန်ဆောင်မှု တစ်ခု၊ လက်ကိုင်ဂိမ်းခလုတ်များ၊ လက်ကိုင်ဂိမ်းစက် နှစ်မျိုး နှင့် ဖုန်း တစ်မျိုး စသည်တို့ကို ဤအမှတ်တံဆိပ်ဖြင့် ထုတ်လုပ်ဖြန့်ချိထားပြီး ဖြစ်သည်။
ပထမဆုံး ပလေးစတေရှင်မျိုးဆက် ဂိမ်းစက်ဖြစ်သည့် ပလေးစတေရှင် ဂိမ်းစက်မှာ ထုတ်လုပ်ဖြန့်ချိပြီး ၉ နှစ်ခွဲအချိန်အထိ ဂိမ်းစက်အလုံးရေ သန်း ၁၀၀ ကျော် တင်ပို့ရောင်းချနိုင်ခဲ့သည့် ပထမဆုံးဂိမ်းစက် ဖြစ်ခဲ့သည်။
နောက်ထွက်မျိုးဆက် ပလေးစတေရှင် ၂ ကို ၂၀၀၀ ပြည့်နှစ်တွင် ဖြန့်ချိခဲ့ပြီး "အရောင်းရဆုံးသော ဂိမ်းစက်"အဖြစ် စံချိန်တင်ခဲ့ကာ ၂၀၁၂ ခုနှစ် ဒီဇင်ဘာလ ၂၈ ရက်နေ့အထိ ဂိမ်းစက်အလုံးရေ ၁၅၅ သန်းကျော် ရောင်းချနိုင်ခဲ့သည်။
Media Create Sales: Week 52, 2012 (Dec 24 - Dec 30) - NeoGAF ထို့နောက် ပလေးစတေရှင် ၃ ဂိမ်းစက်ကို ၂၀၀၆ တွင် စတင်ရောင်းချခဲ့ပြီး ၂၀၁၃ ခုနှစ် နိုဝင်ဘာလအထိ ဂိမ်းစက်အလုံးရေ သန်း ၈၀ ကျော် ရောင်းချနိုင်ခဲ့သည်။
ဆိုနီ၏ လက်ရှိ နောက်ဆုံးဂိမ်းစက်ဖြစ်သော ပလေးစတေရှင် ၄ ဂိမ်းစက်ကို ၂၀၁၃ ခုနှစ်တွင် ဖြန့်ချိခဲ့ပြီး စတင်ရောင်းချချိန်မှ ၂၄ နာရီအတွင်း ဂိမ်းစက်အလုံးရေ ၁ သန်းကျော် ရောင်းချနိုင်ခဲ့ကာ ဂိမ်းစက်သမိုင်းတွင် အမြန်ဆုံးရောင်းချနိုင်ခဲ့သည့် ဂိမ်းစက်ဖြစ်ခဲ့သည်။
http://www.scei.co.jp/corporate/release/131117_e.html PLAYSTATION®3 SALES REACH 80 MILLION UNITS WORLDWIDE ပလေးစတေရှင်မျိုးဆက်၏ ပထမဆုံးသော လက်ကိုင်ဂိမ်းစက်ဖြစ်သည့် ပလေးစတေရှင် ပေါ့တေးဘဲလ် (PlayStation Portable or PSP) သည်လည်း ၂၀၁၃ ခုနှစ် နိုဝင်ဘာလအထိ အလုံးရေ သန်း ၈၀ ကျော် ရောင်းချနိုင်ခဲ့သည်။
Xbox One v PlayStation 4: Who will win the next-gen console race? | Metro News နောက်ထွက်မျိုးဆက်ဖြစ်သည့် ပလေးစတေရှင် ဗီတာ (PlayStation Vita) ကို ဂျပန်နိုင်ငံ၌ ၂၀၁၁ ခုနှစ် ဒီဇင်ဘာလ ၁၇ ရက်နေ့တွင် ဖြန့်ချိခဲ့ပြီး ၂၀၁၃ ခုနှစ် ဇန်နဝါရီလအထိ အလုံးရေ ၄ သန်းကျော် ရောင်းချခဲ့ပြီး ဖြစ်သည်။
PlayStation 2 manufacture ends after 12 years | Technology | The Guardian ပလေးစတေရှင် ဂိမ်းစက်များ၏ အဓိက လက်ကိုင်ခလုတ်ဖြစ်သည့် DualShock အမျိုးအစား တုန်ခါနိုင်သည့် ဂိမ်းလက်ကိုင်ခလုတ်မှာလည်း ၂၀၀၈ ခုနှစ် ဇွန် ၂၈ ရက်နေ့အထိ ၂၈ သန်းကျော် ရောင်းချနိုင်ခဲ့သည်။
အွန်လိုင်းဝန်ဆောင်မှုတစ်ခု ဖြစ်သော ပလေးစတေရှင် နက်ဝက်ခ် (PlayStation Network) သည်လည်း ကမ္ဘာတစ်လွှား အသုံးပြုသူဦးရေ သန်း ၁၁၀ ကျော်ရှိပြီဖြစ်သည်။
PSN Passes 110 Million Accounts, Sony Pictures Developing Exclusive "Original TV-Style Programming" for PSN, Timed Exclusives - PlayStation LifeStyle ယင်း ပလေးစတေရှင် နက်ဝက်ခ် တွင် ပလေးစတေရှင် စတိုး (PlayStation Store) ဟုခေါ်သော ဂိမ်းများနှင့် မာလတီမီဒီယာမျိုးစုံကို ဝယ်ယူနိုင်သည့် အွန်လိုင်းအရောင်းဆိုင်၊ နှစ်စဉ်ကြေးဖြင့် အသုံးပြုရသော ပလေးစတေရှင် ပလပ်စ် (PlayStation Plus) နှင့် ပလေးစတေရှင် ဟုမ်း (PlayStation Home) ဟုခေါ်သော အသုံးပြုသူ ၃၁ သန်းကျော် (၂၀၁၃ မတ်လအထိSony Corporation of America) ရှိသည့် လူမှုဂိမ်းကစားခြင်းကွန်ယက် ဝန်ဆောင်မှု တစ်ခုတို့ပါဝင်သည်။
သမိုင်းကြောင်း မူလအစ ပလေးစတေရှင် ကို ဆိုနီ ကွန်ပျူတာ ဖျော်ဖြေရေး၏ အမှုဆောင်အရာရှိချုပ်ဟောင်း ကန် ကူတာနာဂီ (Ken Kutaragi|久夛良木 健) မှ ဖန်တီးခဲ့ခြင်းဖြစ်ပြီး သူ့အား "ပလေးစတေရှင်၏ ဖခင်ကြီး" အဖြစ် တင်စားခေါ်ဝေါ်ကြသည်။
ဂိမ်းစက်တို့၏ မူလအစမှာ ၁၉၈၈ ခုနှစ်တွင် ဆိုနီနှင့် နစ်တန်းဒိုးတို့ ပူးပေါင်းလုပ်ဆောင်ခဲ့သည့် ဆူပါနစ်တန်းဒိုး ဖျော်ဖြေရေး စနစ် (Super Nintendo Entertainment System "Super Famicom") မှ အစပြုခဲ့သည်။
၁၉၉၁ မတ်လ နောက်ပိုင်းတွင် နစ်တန်းဒိုးမှ ဆိုနီနှင့် ပူးပေါင်းမှုမရှိဟု ငြင်းဆိုခဲ့သော်လည်း ၁၉၉၁ ခုနှစ် ဇွန်လတွင် ပြုလုပ်သည့် အီလက်ထရွန်းနစ် သုံးစွဲသူ ပြပွဲ (Consumer Electronics Show) တွင် CD-ROM စနစ် တပါတည်းပါဝင်သော Super Famicom ကို ဆိုနီမှ ထုတ်ဖော်ပြသခဲ့သည်။
သို့သော်လည်း ယင်းနောက်နေ့တွင် နစ်တန်းဒိုးမှ ဆိုနီနှင့် လမ်းခွဲပြီး ဖီးလစ် (Philips)နှင့် ပူးပေါင်းမည်ဖြစ်ကြောင်း ကြေညာခဲ့သည်။
ထိုသို့ပြိုကွဲပြီးနောက် ထိုစဉ်က ဆိုနီ၏ နာယကဖြစ်သည့် နိုရီယို အိုဂါ (Norio Ohga|大賀典雄) မှ နစ်တန်းဒိုးကို အနိုင်ယူနိုင်မည့် ပလေးစတေရှင် ပရောဂျက် အတွက် ကူတာနာဂီ ကို တာဝန်ပေးခဲ့သည်။
နစ်တန်းဒိုးမှ ၎င်းတို့နှင့် ဖီးလစ်ပူးပေါင်းမှုတို့တွင် ဆိုနီအား ဂိမ်းနှင့်မသက်ဆိုင်သော ကဏ္ဍမှ ပါဝင်ရန် ကမ်းလှမ်းခဲ့သော်လည်း ကူတာနာဂီ က မြန်ဆန်စွာ ပယ်ချခဲ့သည်။
၁၉၉၂ မေလတွင် ဆွေးနွေးညှိနှိုင်းမှုများ တရားဝင် အဆုံးသတ်ခဲ့သည်။
၁၉၉၂ ခုနှစ် ဇွန်လတွင် ပလေးစတေရှင် ပရောဂျက်၏ အနာဂတ်ကို ဆုံးဖြတ်ပေးမည့် စည်းဝေးပွဲတစ်ခုကို ဆိုနီထိပ်သီးခေါင်းဆောင်များနှင့် ပြုလုပ်ခဲ့သည်။
ယင်းစည်းဝေးပွဲတွင် ကူတာနာဂီ မှ စီဒီရွမ်အခြေပြု ဗီဒီယိုဂိမ်း စနစ်ကို ထုတ်ပြပြောဆိုခဲ့သည်။
ယင်းနောက်တွင် ကူတာနာဂီ နှင့် သူ၏ ဝန်ထမ်းအဖွဲ့ဝင်များသည် ဆိုနီဌာနချုပ်မှ ဆိုနီ၏ သီးသန့်ဘဏ္ဍဖြင့် လည်ပတ်သော ဆိုနီ မြူးဇစ် (Sony Music) သို့ ပြောင်းရွှေ့ခဲ့သည်။
ဆိုနီ ကွန်ပျူတာ ဖျော်ဖြေရေး ဖွဲ့စည်းခြင်း ၁၉၉၃ ခုနှစ် နိုဝင်ဘာလ ၁၆ ရက်နေ့တွင် ကူတာနာဂီသည် ဆိုနီမြူးဇစ် ၏ အမှုဆောင်အရာရှိ ရှီဂီအို မာရူယာမာ (Shigeo Maruyama|丸山 茂雄)နှင့် အာကီရာဆာတို တို့ဖြင့် ဆိုနီ ကွန်ပျူတာ ဖျော်ဖြေရေး (Sony Computer Entertainment, Inc. "SCEI") ကို တည်ထောင်ခဲ့သည်။
Corporate History. Sony Computer Entertainment. Last Access: August 14, 2010 ၁၉၉၄ ခုနှစ်တွင် တိုကျိုမြို့ရှိ ဟိုတယ်တစ်ခုတွင် ပြုလုပ်သည့် ဆိုနီ၏ ဖြန့်ဖြူးရေး အစီအစဉ်များ ပြသသည့်ပွဲတွင် ဂိမ်းထုတ်ဝေသူများနှင့် ဂိမ်းရေးဆွဲဖန်တီးသူများအား ဂိမ်းစက်အသစ်ကို ပြသခဲ့ရာမှ များစွာသော ဂိမ်းရေးဆွဲဖန်တီးသူတို့၏ စိတ်ဝင်စားမှုကို ရရှိခဲ့သည်။
၁၉၉၄ အောက်တိုဘာတွင် ပလေးစတေရှင် ကို ဂျပန်တွင် ရောင်းချခဲ့ရာ ယင်းပြိုင်ဖက် ဆီဂါစေတန် (Sega Saturn) ထက် ဈေးသက်သာမှုကြောင့် အလုံးရေများစွာ ရောင်းချနိုင်ခဲ့သည်။
မြောက်အမေရိကနှင့် ဥရောပဈေးကွက်တွင် ဖြန့်ချိရာတွင်လည်း အောင်မြင်မှုရရှိခဲ့သည်။
အိမ်သုံးဂိမ်းစက်များ ပလေးစတေရှင် ၁၉၉၄ ဒီဇင်ဘာ တွင် စတင်ဖြန့်ချိခဲ့သည်။
၂၀၀၃ ဒီဇင်ဘာတွင် ပလေးစတေရှင်နှင့် ပီအက်စ်ဝမ်း ဂိမ်းစက်ပေါင်း ၁၀၂.၄၉ သန်းခန့် ရောင်းချနိုင်ခဲ့ပြီး သန်း ၁၂၀ ကျော်ရောင်းချနိုင်ခဲ့သော ပထမဆုံးဂိမ်းစက်ဖြစ်သည်။
ပီအက်စ်ဝမ်း ၂၀၀၀ ပြည့်နှစ် ဇူလိုင် ၇ ရက်တွင် နောက်ထွက်မျိုးဆက်ဖြစ်သော ပလေးစတေရှင် ၂နှင့် အပြိုင် ယခင် ပလေးစတေရှင် ကို ပြန်လည်ဒီဇိုင်းပြုပြင်ထားသော ပီအက်စ်ဝမ်း "PSOne" စက်ကို ဖြန့်ချိခဲ့သည်။
ပလေးစတေရှင် ၂ မူလ ပလေးစတေရှင် ၂ ဂိမ်းစက် (ဘယ်ဖက်) နှင့် slimline ပလေးစတေရှင် ၂ ဂိမ်းစက်၊ 8 MB မန်မိုရီကဒ် နှင့် DualShock 2 လက်ကိုင် ဂိမ်းခလုတ် (ညာဘက်) ဆဋ္ဌမမြောက် ဂိမ်းစက်မျိုးဆက်ဖြစ်သော ပလေးစတေရှင် ၂ ကို ၂၀၀၀ ပြည့်နှစ်တွင် ဖြန့်ချိခဲ့သည်။
ပြိုင်ဖက်ဂိမ်းစက်များဖြစ်သော ဒရင်းကပ်စ် (Dreamcast) ထွက်ရှိပြီး ၁၅လ အကြာနှင့် အိပ်စ်ဘောက်စ် (Xbox)နှင့် နစ်တန်းဒိုး ဂိမ်းကျူ့ (Nintendo GameCube)တို့ မထွက်ခင် တစ်နှစ်အလိုတွင် ဖြန့်ချိခဲ့ခြင်းဖြစ်သည်။
ယခင်ဂိမ်းစက်ကဲ့သို့ပင် ပိုမိုပါးလွှာကျစ်လျစ်သော ဒီဇိုင်းပြောင်းထားသည့် Slimline ပလေးစတေရှင် ၂ ကိုလည်း ဖြန့်ချိခဲ့ရာ ယင်းစက်သည် အအောင်မြင်ဆုံး အိမ်သုံးဂိမ်းစက် ဖြစ်ခဲ့သည်။
၂၀၁၂ ဒီဇင်ဘာ ၂၈ ရက်နေ့အထိ စက်အလုံးရေ ၁၅၅ သန်းကျော် ရောင်းချနိုင်ခဲ့သည်။
ဖြန့်ချိပြီး ငါးနှစ်နှင့် ကိုးလခန့်အကြာ ၂၀၀၅ ခုနှစ် နိုဝင်ဘာလ ၁၉ ရက်နေ့တွင် ဂိမ်းစက်ပေါင်း သန်း ၁၀၀ ကျော် အမြန်ဆုံးတင်ပို့ရောင်းချနိုင်သည့် ဂိမ်းစက်ဖြစ်လာခဲ့သည်။
၂၀၁၂ ခုနှစ် ဒီဇင်ဘာလ ၂၈ ရက်နေ့တွင် ဂျပန်နိုင်ငံမှ ပလေးစတေရှင် ၂ ဂိမ်းစက် တင်ပို့ရောင်းချမှုကို ရပ်နားခဲ့သည်။
Slimline မော်ဒယ် မူလ ပလေးစတေရှင် ၂ ကို ဖြန့်ချိပြီး ၄ နှစ်အကြာ ၂၀၀၄ ခုနှစ်တွင် ဖြန့်ချိခဲ့သော Slimline ပလေးစတေရှင် ၂ သည် မူလဂိမ်းစက်ထက် ပိုမိုပါးလွှာ ကျစ်လျစ်ပြီး ပေါ့ပါးသည်။
ပလေးစတေရှင် ၃ thumb|မူလ ပလေးစတေရှင် ၃ ဂိမ်းစက် (ဘယ်ဖက်)နှင့် slim ပလေးစတေရှင် ၃ ဂိမ်းစက် (ညာဘက်)၊ DualShock 3 လက်ကိုင်ဂိမ်းခလုတ် ၂၀၀၆ နိုဝင်ဘာလ ၁၇ ရက်တွင် မြောက်အမေရိကတွင် ဖြန့်ချိခဲ့သည့် ဆိုနီ၏ ပလေးစတေရှင် ၃ ဂိမ်းစက်သည် သတ္တမမြောက်ဂိမ်းစက် မျိုးဆက်စာရင်းဝင် ဖြစ်သည်။
မိုက်ခရိုဆော့ဖ်၏ အိပ်စ်ဘောက်စ် ၃၆၀ (Xbox 360)နှင့် နစ်တန်းဒိုး၏ ဒဗလျူတူး(Wii) ဂိမ်းစက်များနှင့် ခေတ်ပြိုင်ဖြစ်ခဲ့သည်။
ဂိမ်းစက်၏ ကြိုးမဲ့လက်ကိုင်ခလုတ်တွင် ထည့်သွင်းထားသော လှုပ်ရှားမှုအာရုံခံစနစ်ကြောင့် ပလေးစတေရှင် ၃ သည် လှုပ်ရှားမှုအာရုံခံစနစ်သုံး ပထမဆုံးသော ဂိမ်းစက်ဖြစ်သည်။
၂၀၁၃ နိုဝင်ဘာလအထိ ဂိမ်းစက်ပေါင်း သန်း ၈၀ ကျော် ရောင်းချရခဲ့သည်။
Slim မော်ဒယ် ယခင်မျိုးဆက်ဂိမ်းစက်များကဲ့သို့ပင် ပါးလွှာသော Slim မော်ဒယ် ပလေးစတေရှင် ၃ ကို ၂၀၀၉ ခုနှစ်တွင် ဖြန့်ချိခဲ့သည်။
ယင်းမော်ဒယ်သည် ယခင်မော်ဒယ်ထက် ၃၃% ပိုမိုသေးငယ်ပြီး ၃၆% ပိုမိုပေါ့ပါးကာ ၃၄% မှ ၄၅% အထိ ပါဝါစားသုံးမှုနှုန်း ပိုမို သက်သာသည်။
PlayStation 3 Slim review Slim မော်ဒယ် ပလေးစတေရှင် ၃ ဂိမ်းစက်သည် စတင်ရောင်းချပြီး ၃ ပါတ်အတွင်း အလုံးရေ ၁ သန်းကျော်အထိ ရောင်းချနိုင်ခဲ့သည်။
မြောက်အမေရိကနှင့် ဥရောပတွင် ၂၀၀၉ ခုနှစ် စက်တင်ဘာလ ၁ ရက်နေ့နှင့် ဂျပန်နိုင်ငံ၊ ဩစတြေးလျနှင့် နယူးဇီလန်တို့တွင် ၂၀၀၉ ခုနှစ် စက်တင်ဘာလ ၃ ရက်နေ့များတွင် စတင်ရောင်းချခဲ့ခြင်း ဖြစ်သည်။
Super Slim မော်ဒယ် ၂၀၁၂ ခုနှစ်တွင် ဆိုနီမှ Super Slim မော်ဒယ် ပလေးစတေရှင် ၃ ဂိမ်းစက်ကို ထုတ်ဖော်ပြသခဲ့သည်။
ဒီဇိုင်းအသစ်ဖြင့် ယင်းဂိမ်းစက်သည် ၄.၃ ပေါင်သာလေးကာ ယခင် Slim မော်ဒယ်ထက် ၃ ပေါင်နီးပါး ပိုမိုပေါ့ပါးသည်။
ပလေးစတေရှင် ၄ thumb|ပလေးစတေရှင် ၄ ဂိမ်းစက်နှင့် DualShock 4 လက်ကိုင်ဂိမ်းခလုတ် ၂၀၁၃ ဖေဖော်ဝါရီ ၂၀ တွင် ပြုလုပ်သည့် သတင်းစာရှင်းလင်းပွဲတွင် ဆိုနီ၏ နောက်ဆုံးမျိုးဆက် ဂိမ်းစက်ဖြစ်သည့် ပလေးစတေရှင် ၄ ကို ပြသခဲ့သည်။
၂၀၁၃ ခုနှစ် စတုတ္ထလေးလပတ်တွင် ထွက်ရှိခဲ့သော အဋ္ဌမမြောက် ဂိမ်းစက်မျိုးဆက်စာရင်းဝင် ပလေးစတေရှင် ၄ ဂိမ်းစက်သည် ပလေးစတေရှင်ဂိမ်းစက်မျိုးဆက်များအနက် x86 architecture ကိုစတင် မိတ်ဆက်ခဲ့သော ဂိမ်းစက် ဖြစ်သည်။
ယင်းအပြင် ပလေးစတေရှင် ၄ ဂိမ်းစက်ပိုင်ဆိုင်သူများ၏ စမတ်ဖုန်းနှင့် တက်ဘလက် များကို ဂိမ်းကစားရာတွင် ဒုတိယဖန်သားပြင်အဖြစ် ပြောင်းလဲပေးနိုင်မည့် PlayStation App ဝန်ဆောင်မှုကို လည်း မိတ်ဆက်ပေးခဲ့သည်။
ပလေးစတေရှင် ၄ ဂိမ်းစက်အား ၂၀၁၃ ခုနှစ် နိုဝင်ဘာလ ၁၅ ရက်နေ့တွင် စတင်ရောင်းချခဲ့သည်။
Slim မော်ဒယ် PlayStation 4 Slim (PlayStation 4 သို့မဟုတ် PS4 ကဲ့သို့ ရိုးရှင်းစွာ တရားဝင်ဈေးကွက်တင်ခဲ့သည်) ကို ၂၀၁၆ ခုနှစ် စက်တင်ဘာလ ၇ ရက်နေ့တွင် ထုတ်ဖော်ပြသခဲ့သည်။
၎င်းသည် ချောမွေ့သောပုံစံအချက်ဖြင့် မူရင်း PS4 ၏ ဟာ့ဒ်ဝဲအား အဆင့်မြှင့်တင်ထားခြင်းဖြစ်သည်။
ကွန်ဆိုးလ်အသစ်သည် ၄၀% ပိုသေးငယ်ပြီး ကွန်ဆိုးလ်ထိပ်တွင် matte finish ဖြင့် အဝိုင်းသားကိုယ်ထည်ကို တပ်ဆင်ထားသည်။
အရှေ့ဘက်ရှိ USB အပေါက်နှစ်ခုကြားတွင် ပိုကြီးသောကွာဟချက်ရှိပြီး optical audio port ကိုလည်း ဖယ်ရှားထားသည်။
၎င်းသည် Touchpad ၏ ထိပ်မှတဆင့်မြင်ရသောအလင်းဘားနှင့် တစ်စိတ်တစ်ပိုင်းတောက်ပြောင်သောအနက်ရောင်အစား အပြင်ဘက်တွင်မှောင်မိုက်မဲရောင်မီးခိုးရောင်နှင့်အတူ DualShock 4 ထိန်းချုပ်ကိရိယာသို့အသေးစားမွမ်းမံမှုနှင့်အတူပေးပို့သည်။
PS4 Slim သည် မူရင်း PS4 မော်ဒယ်နှင့် တူညီသောဈေးနှုန်းဖြင့် 500 GB မော်ဒယ်ကို ၂၀၁၆ ခုနှစ် စက်တင်ဘာ ၁၅ရက်နေ့တွင် စတင်ဖြန့်ချိခဲ့သည်။
၎င်း၏ မော်ဒယ်နံပါတ်မှာ CUH-2000 ဖြစ်သည်။
Pro မော်ဒယ် PlayStation 4 Pro သို့မဟုတ် အတိုကောက်အားဖြင့် PS4 Pro ကို ၂၀၁၆ ခုနှစ် စက်တင်ဘာလ ၇ ရက်နေ့တွင် ထုတ်ဖော်ပြသခဲ့သည်။
၎င်း၏မော်ဒယ်နံပါတ်မှာ CUH-7000 ဖြစ်သည်။
၎င်းသည် လုပ်ဆောင်ခြင်းပါဝါ 4.2 teraflops နှင့် အဆင့်မြင့် CPU clock ၊ အဆင့်မြှင့်ထားသော GPU အပါအဝင် ပိုမိုကောင်းမွန်သော ဟာ့ဒ်ဝဲဖြင့် မူလ PlayStation 4 ၏ မွမ်းမံထားသော ဗားရှင်းတစ်ခုဖြစ်သည်။
၎င်းသည် ရွေးချယ်ထားသောဂိမ်းများကို 4K resolution ဖြင့်ကစားနိုင်စေရန်နှင့် PlayStation VR အတွက် အရည်အသွေးမြှင့်တင်ရန် အဓိကဒီဇိုင်းပြုလုပ်ထားသည်။
ဂိမ်းအားလုံးသည် PS4 နှင့် PS4 Pro ကြားတွင် နောက်ပြန်နှင့် ရှေ့သို့ တွဲသုံးနိုင်သော်လည်း ပိုမိုကောင်းမွန်အောင်ပြုလုပ်ထားသော ဂိမ်းများသည် PS4 Pro တွင် ဂရပ်ဖစ်စွမ်းဆောင်ရည် ပိုကောင်းလာမည်ဖြစ်သည်။
အွန်လိုင်းရင်းမြစ်များမှ 4K ဗီဒီယိုကို တိုက်ရိုက်ကြည့်ရှုနိုင်သော်လည်း PS4 Pro သည် Ultra HD Blu-ray ကို မပံ့ပိုးပါ။
ထို့အပြင် PS4 Pro သည် 1080p အဝေးထိန်းစနစ်ဖြင့် ကစားနိုင်သည့် တစ်ခုတည်းသော PS4 မော်ဒယ်ဖြစ်သည်။
အခြားမော်ဒယ်များကို 720p ဖြင့် ကန့်သတ်ထားသည်။
ဂိမ်းနှင့် ရုပ်ရှင်ဇာတ်လမ်းများ နှစ်မျိုးလုံး သိမ်းဆည်းနိုင်သည့် Universal Media Disc (UMD) ဟုခေါ်သော မှတ်ဉာဏ်မီဒီယာ ကို အသုံးပြုထားသော ပထမဆုံး ဂိမ်းစက်လည်း ဖြစ်သည်။
၃၂ မီဂါဘိုက် ပမာဏရှိသော မန်မိုရီတပါတည်းပါရှိကာ Memory Stick PRO Duo ကဒ်များနှင့်လည်း တွဲဖက် အသုံးပြုနိုင်မည်ဖြစ်သည်။
ယင်းဂိမ်းစက်သည် PS3 ၏လက်ကိုင်ခလုတ်ပုံစံနှင့် ဆင်တူပြီး ပလေးစတေရှင် လိုဂိုနှင့် ပလေးစတေရှင် ခလုတ်များဖြစ်သည့် 16px|Triangle ('တြိဂံ')၊ 16px|Circle ('အဝိုင်း/O')၊ 16px|Cross ('ကြက်ခြေ/X') နှင့် 16px|Square ('လေးထောင့်') ခလုတ်များအား အဖြူရောင်ဖြင့် ထည့်သွင်းထားသည်။
2000 နှင့် 3000 မော်ဒယ်များ thumb|PSP-2000 ဂိမ်းစက် ၂၀၀၇ ခုနှစ် စက်တင်ဘာတွင် ထုတ်လုပ်ခဲ့သည့် PSP-2000 မော်ဒယ်ဂိမ်းစက်သည် မူလ ပလေးစတေရှင် ပေါ့တေးဘဲလ်ကို ဟက်ဒ်ဝဲလ်များ အကြီးစားပြင်ဆင်ထားသည့် ဂိမ်းစက်ဖြစ်သည်။
ယင်းမော်ဒယ်သည် မူလ ပလေးစတေရှင် ပေါ့တေးဘဲလ်ထက် ၃၃% ပိုမိုပေါ့ပါးကာ ၁၉% ပိုမိုပါးလွှာသည်။
ဘက်ထရီသိုလှောင်နိုင်မှုကို သုံးပုံတစ်ပုံခန့် လျော့ချထားသော်လည်း ပါဝါစားသုံးမှုလျော့နည်းခြင်းကြောင့် အသုံးပြုနိုင်သည့်အချိန်မှာ မူလ ပလေးစတေရှင် ပေါ့တေးဘဲလ်နှင့် အတူတူပင် ဖြစ်သည်။
၂၀၀၈ ခုနှစ်တွင် ဒုတိယမြောက် ဟက်ဒ်ဝဲလ်များပြင်ဆင်ထားသည့် PSP-3000 မော်ဒယ်ကို ဆိုနီမှ ဖြန့်ချိခဲ့သည်။
ယင်းမော်ဒယ်တွင် ယခင် PSP-2000 တွင် မပါဝင်သည့် အရာများဖြစ်သော အသံဖမ်းမိုက္ကရိုဖုန်းနှင့် အဆင့်မြှင့်ထားသော ဖန်သားပြင်တို့ ပါဝင်သည်။
ပီအက်စ်ပီ ဂိုး မော်ဒယ် thumb|အနက်ရောင် ပီအက်စ်ပီ ဂိုး ၂၀၀၉ အောက်တိုဘာတွင် ခေတ်နှင့်အညီ ကြီးကြီးမားမား ပြုပြင်ထားသည့် ပီအက်စ်ပီ ဂိုး (PSP Go) ကိုဖြန့်ချိခဲ့သည်။
ယခင်ပီအက်စ်ပီများနှင့် မတူသည့်အချက်မှာ ဂိမ်း၊ရုပ်သံဖိုင်နှင့် အခြားမီဒီယာဖိုင်များ သိမ်းဆည်းရန်အတွက် UDM အစား ၁၆ ဂီဂါဘိုက် ဝင်ဆံ့သည့် flash memory ကို အသုံးပြုထားခြင်းဖြစ်သည်။
Memory Stick Micro (M2) ကဒ်ကို အသုံးပြု၍ ၃၂ ဂီဂါဘိုက်အထိ အဆင့်မြှင့်နိုင်သေးသည်။
နောက်ထပ် မတူသည့်အချက်မှာ ပီအက်စ်ပီ ဂိုး ၏ ဘက်ထရီကို အသုံးပြုသူမှ ဖြုတ်ခြင်း၊ လဲလှယ်ခြင်း မလုပ်နိုင်သည့် အချက်ဖြစ်သည်။
PSP-1000 မော်ဒယ်ထက် ၄၃% ပိုမိုပေါ့ပါးကာ ၅၆% ပိုမိုသေးငယ်ပြီး PSP-3000 ထက် ၁၆% ပိုမိုပေါ့ပါးကာ ၃၅% ပိုမိုသေးငယ်သည်။
၃.၈ လက်မရှိ ဖန်သားပြင်ပါသည့် ပီအက်စ်ပီ ဂိုး တွင် ကစားနိုင်မည့် ဂိမ်းများကို ပလေးစတေရှင် စတိုးမှတဆင့် ဝယ်ယူရမည်ဖြစ်သည်။
ဘလူးတုဒ် ကိုအသုံးပြု၍ ပလေးစတေရှင် ၃၏ လက်ကိုင် ခလုတ်များနှင့် ချိတ်ဆက်နိုင်မည့် နည်းပညာတစ်ခုလည်း ပါဝင်လေသည်။
E1000 မော်ဒယ် E1000 မော်ဒယ် ပလေးစတေရှင် ပေါ့တေးဘဲလ်သည် ဈေးသက်သာအောင် ဖန်တီးထားသည့် အမျိုးအစားဖြစ်သည်။
ဝိုင်ဖိုင်ချိတ်ဆက်မှု မပါဝင်သလို စတူဒီယို စပီကာများအစား မိုနိုစနစ် စပီကာ တစ်ခုသာ ပါဝင်သည်။
ပလေးစတေရှင် ဗီတာ thumb|ပလေးစတေရှင် ဗီတာ ဂိမ်းစက် ပလေးစတေရှင် ဗီတာ ကို ၂၀၁၁ ခုနှစ် ဒီဇင်ဘာလ ၁၇ ရက်တွင် ဂျပန်နိုင်ငံနှင့် ၂၀၁၂ ခုနှစ် ဖေဖော်ဝါရီလ ၁၂ ရက်နေ့တွင် မြောက်အမေရိကတွင် ဖြန့်ချိခဲ့သည်။
မူလမော်ဒယ် PCH-1000 နှင့် မော်ဒယ်သစ် PCH-2000 ဟူ၍ နှစ်မျိုးဖြန့်ချိခဲ့သည်။
PCH-2000 မော်ဒယ်သည် မူလမော်ဒယ်ထက် ၂၀% ပိုမိုပါးလွှာကာ ၁၅% ပိုမိုပေါ့ပါးသည်။
PCH-1000 တွင် အိုအယ်လ်အီးဒီ ဖန်သားပြင်ကို အသုံးပြုထားသော်လည်း PCH-2000 တွင်မူ အယ်လ်စီဒီ ဖန်သားပြင်ကိုသာ အသုံးပြုထားသည်။
PCH-2000 မော်ဒယ်ဂိမ်းစက်အား အရောင်ခြောက်မျိုး (အဖြူ၊ အနက်၊ ပန်းရောင်၊ အဝါ၊ အပြာနှင့် သံလွင်စမ်းရောင်) ဖြင့် ဂျပန်နိုင်ငံတွင် ၂၀၁၃ ခုနှစ် အောက်တိုဘာ ၂၀ ရက်နေ့တွင်လည်းကောင်း၊ မြောက်အမေရိကတွင် ၂၀၁၄ ခုနှစ် မေလ ၆ ရက်နေ့တွင်လည်းကောင်း အသီးသီး ရောင်းချခဲ့သည်။
ကိုးကား ပြင်ပလင့်ခ်များ တရားဝင်ဝက်ဘ်ဆိုဒ် - ဂျပန် တရားဝင်ဝက်ဘ်ဆိုဒ် - အမေရိကန်ပြည်ထောင်စု တရားဝင်ဝက်ဘ်ဆိုဒ် - ယူနိုက်တက်ကင်းဒမ်း တရားဝင်ဝက်ဘ်ဆိုဒ် - ဥရောပ တရားဝင်ဝက်ဘ်ဆိုဒ် - ကနေဒါ တရားဝင်ဝက်ဘ်ဆိုဒ် - ဘရာဇီး Category:နည်းပညာ Category:ဗီဒီယိုဂိမ်းစက်များ။
ဆိုနီ ကော်ပိုရေးရှင်းသည် ဂျပန်နိုင်ငံ တိုကျိုမြို့၊ မီနာတိုအရပ်တွင် အခြေစိုက်သည့် နိုင်ငံတကာတွင် စီးပွားရေးလုပ်ငန်းများစွာ ပူးပေါင်းတည်ထောင်ထားသော ဂျပန် ကုမ္ပဏီကြီးတစ်ခု ဖြစ်သည်။
"Access & Map." Sony Global. Retrieved 6 December 2011. "1–7–1 Konan Minato-ku, Tokyo 108-0075, Japan" – Map – Address in Japanese: "〒108-0075 東京都港区港南1–7–1" အီလက်ထရွန်းနစ်ထုတ်ကုန်များ (တီဗီ၊ ဂိမ်းစက်များ၊ ရေခဲသေတ္တာ စသည်)၊ ဖျော်ဖြေရေးလုပ်ငန်းများနှင့် ဘဏ္ဍာငွေကြေးဆိုင်ရာ ဝန်ဆောင်မှုလုပ်ငန်းများ ကို ဆောင်ရွက်နေသော ကုမ္ပဏီဖြစ်သည်။
ထိပ်တန်း အီလက်ထရွန်းနစ်ပစ္စည်းထုတ်လုပ်သည့် ကုမ္ပဏီများထဲတွင် တစ်ခုအပါအဝင်လည်းဖြစ်သည်။
စီးပွားရေးလုပ်ငန်းများ အီလက်ထရွန်းနစ်လုပ်ငန်းများ ဆိုနီကော်ပိုရေးရှင်း ဆိုနီကော်ပိုရေးရှင်းသည် ဆိုနီ၏ အီလက်ထရွန်းနစ်ဆိုင်ရာ စီးပွားရေးယူနစ်နှင့် ဆိုနီအုပ်စု၏ မိခင်ကုမ္ပဏီဖြစ်သည်။
အသံပိုင်းဆိုင်ရာ ၁၉၇၉ ခုနှစ်တွင် ဝက်ခ်မန်း ဟုခေါ်သည့် ကမ္ဘာ့ပထမဆုံး အလွယ်တကူ သယ်ဆောင်သွားနိုင်သည့် တေးဂီတဖွင့်စက်ကို ဆိုနီမှ ထုတ်လုပ်ခဲ့သည်။
ပေါ့ပါးသည့် နားကြပ်များနှင့် သွားလေရာတွင် ဂီတနားဆင်နိုင်ခဲ့မှုကြောင့် ယင်းထုတ်လုပ်မှုက လူများ၏ တေးဂီတ နားထောင်သည့် အလေ့အကျင့်ကို အခြေခံကျကျ ပြောင်းလဲစေခဲ့သည်။
ကနဦးတွင် ဝက်ခ်မန်းကို ကက်ဆက်ဖွင့်စက် အနေဖြင့် ထုတ်လုပ်ခဲ့သော်လည်း နောက်ပိုင်းတွင် ရုပ်သံဖွင့်စက်ငယ်များနှင့် ဆိုနီအယ်ရစ်ဆင် မိုဘိုင်းဖုန်းများတွင်ပါ အသုံးပြုခဲ့သည်။
ဝက်ခ်မန်းတံဆိပ်ကို ဒစ်စ်မန်းဟုခေါ်သည့် စီဒီဖွင့်စက်ငယ်တွင် အသုံးပြုခဲ့သော်လည်း ၁၉၉၀ နောက်ပိုင်းတွင် ယင်းစက်မှာ အောင်မြင်မှုမရခဲ့ပေ။
ကွန်ပျူတာဆိုင်ရာ ဆိုနီမှ ကွန်ပျူတာပစ္စည်းများစွာကို ဗိုင်အို (VAIO) ဟူသည့် အမှတ်တံဆိပ်ဖြင့် ရောင်းချလျက်ရှိသည်။
၁၉၈၀ ခုနှစ်ဝန်းကျင်ခန့်တွင် ဆိုနီမှ ကွန်ပျူတာ ပစ္စည်းများထုတ်လုပ်ပြီး အထူးသဖြင့် ဂျပန်ဈေးကွက်တွင် ရောင်းချခဲ့သည်။
၁၉၉၀ ခုနှစ်ဝန်းကျင်တွင် ကွန်ပျူတာစီးပွားရေးလုပ်ငန်းကို ရပ်နားခဲ့ကာ ၁၉၉၆ ခုနှစ်တွင် မှ ဗိုင်အို တံဆိပ် (VAIO - Video Audio Integrated Operation)ကို အသုံးပြုကာ ကမ္ဘာ့ဈေးကွက်တွင်းသို့ ပြန်လည်ဝင်ရောက်လာခဲ့သည်။
၂၀၀၆ ခုနှစ်တွင် ဆိုနီ၏ လက်ပတော့ကွန်ပျူတာအချို့၏ ဘက်ထရီများ ပေါက်ကွဲမီးလောင်မှုများ ဖြစ်ပွားခဲ့ခြင်းကြောင့် ကွန်ပျူတာများ ပြန်လည်သိမ်းဆည်းခဲ့ရမှုက ထိုစဉ်က အများဆုံးပြန်လည်သိမ်းဆည်းရမှုအဖြစ် သမိုင်းတွင်ခဲ့သည်။
၂၀၁၁ ခုနှစ်တွင် အန်းဒရွိုက် အသုံးပြု ဆိုနီ တက်ဘလက် ကို ထုတ်လုပ်ပြီး ကွန်ပျူတာတက်ဘလက်လောကသို့ ဝင်ရောက်လာခဲ့သည်။
၂၀၁၂ ခုနှစ်မှစတင်ကာ ဆိုနီ၏ အန်းဒရွိုက်ထုတ်ကုန် စမတ်ဖုန်းများကို အိပ်စ်ပီးရီးယား (Xperia) အမှတ်တံဆိပ်ဖြင့် ထုတ်လုပ်ခဲ့သည်။
၂၀၁၄ ခုနှစ် ဖေဖော်ဝါရီလ ၄ ရက်နေ့တွင် ဗိုင်အို ကွန်ပျူတာများ ရောင်းချရမှုနည်းပါးခြင်းကြောင့် ယင်းအမှတ်တံဆိပ်အား ဂျပန်ကုမ္ပဏီ Japan Industrial Partners (JIP) သို့ ရောင်းချမည်ဖြစ်ကြောင်း ဆိုနီမှ ထုတ်ပြန်ခဲ့သည်။
သို့သော်လည်း ဆိုနီသည် ကွန်ပျူတာစီးပွားရေးကို ဆက်လက်လုပ်ကိုင်မည်ဖြစ်ပြီး နောက်ထပ် ထင်မြင်ချက် မပေးလိုကြောင်း ဖေဖော်ဝါရီ ၅ ရက်နေ့တွင် ဆိုနီဝက်ဘ်ဆိုဒ်မှ သတင်းထုတ်ပြန်ခဲ့သည်။
ဓာတ်ပုံပိုင်းဆိုင်ရာ ဆိုနီသည် ဒစ်ဂျစ်တယ်ကင်မရာများကို ရွေးချယ်စရာ စုံစုံလင်လင်ဖြင့် ထုတ်လုပ်နေသည်။
ချိန်ပြီးရိုက်ကူနိုင်သော ကင်မရာအမျိုးအစားကို Cyber-shot အမည်ဖြင့်လည်းကောင်း၊ အလိုအလျောက်တုံ့ပြန်နိုင်သည့် ဒီဂျစ်တယ်မှန်ဘီလူးတစ်ခုသုံး ကင်မရာများ (digital single-lens reflex cameras)ကို ဆိုနီ အယ်လ်ဖာ အမည်ဖြင့်လည်းကောင်း ထုတ်လုပ်နေသည်။
ပထမဆုံး Cyber-shot ကင်မရာကို ၁၉၉၆ ခုနှစ်က စတင်မိတ်ဆက်ခဲ့သည်။